Odense Adresse-Contoirs Efterretninger, 1828-02-01
Odense. Hele Ugen har her været sande, hjertelige Festdage. Allerede Søndag Aften var af Regimentets Underofficerer foranstaltet et Bal paa Provstegaarden. Næste Morgen forkyndte Borgervæbningens skjønne Musik i Gaderne den elskede Landsfaders Fødselsdag, hvorpaa fulgte stor Parade af Garnisonen og Borgerkorpserne. Paa Gymnasiet mindedes Festen ved en Tale af Hr. Adjunkt Jørgensen, hvori han med Grundighed og Varme søgde at bevise: "at Borgerfrihed kun kan findes ved Siden af vise og velhævdede Love, med Anvendelse paa vort under en faderlig Regjering lykkelige Fædreland. For og efter Talen blev af Kathedralskolen Disciple og den musikalske Forenings Medlemmer opført en smuk Kantate, hvortil Musiken var komponeret af Skolens duelige Musiklærer, Hr. Organist Foersom. Hos Hr. Stiftsbefalingsmanden var stort Middagsselskab; desuden havde Regimentets Officeerkorps foranstaltet et Middagsselskab paa Postgaarden, hvortil flere Borgere vare indbudne og i fælleds Broderenighed feirede Dagen. Ballet paa den skjønne Raadhuussal om Aftenen, bivaanedes af imellem 5 og 600 Deeltagende. Tirsdag Aften opførtes paa herværende Theater Cordenskjold i Marstrand, originalt National-Drama af Rabbek. En skjøn Prolog fremsagdes af Hr. Skuespiller Müller jun., efterat en af ham forfattet hjertelig Sang var afsjunget af heele Huset. Næste Aften var Bal paa den ældste Klub. Ved alle disse og flere selskabelige Sammenkomster udtryktes glade Undersaatteres taknemmelige Følelser i passende Sange, og af fulde Hjerter lød det Slutningsønske i ovennævnte skjønne Sang af Hr. Müller: Gud signe Frederik, Held ham omsvæve! Ønsket er eet i hver Undersaats Bryst. Længe som Fader iblandt os han leve, Danmark til Hæder, til Danboens Lyst, Nyborg den 28 Januar 1828. Landsfaderens, Hs. Maj. vor allernaadigste Konges Fødselsdag blev her festligholdt paa en Maade, der vidner og Jndvaanernes velmeente Øn skeer for den eiegode Monark. Kl. 11 marscherede Garnisonen og Borgerskabet op paa Torvet, hvor Kommandanten, Kammerherre og Oberst v. Staffeldt, R. af Dbr. og D. M. fremstod og tolkede i en hjertelig Tale sine og alle Danskes Følelser i Anledning af denne høitidelige Dag, der besvare. des med et 3 Gange gjentaget Hurra. Nu affyredes trende Glædessalver og opmarscheredes i Parademarsch. Til Middag vare Kommandanten, Officererne, Embedsmændene og Borgerne samlede paa Postgaarden, hvor flere til Dagens Høitidelighed passende Sange bleve afsjungne. Om Aftenen var Exerceerhuset illumineret og under Hs. Majestæts Buste brændte et Transparent med hver Dannemands oprigtige Ønske Gud velsigne vor gode Konge! Nu beværtede Garnisonens Mandskab af Borgerne, og dandsede langt ud paa Natten. Assens den 31 Januar 1828. Den 28 Januar, hele Rigets frydelige Festdag, feiredes her ved et Bal paa Raadstuen, hvori et betydeligt Antal af Embedsmænd, Borgere, og Andre fra Byen og Omegnen deeltoge. Ved Bordet bleve nogle velmeente Riim afsjungne og siden under Kanonernes Torden med lige Glæde og Enthusiasme udbragt Skaaler for Hs. Maj. Kongen, Hs. Maj. Dronningen, Hs. K. H. Prinds Christian Frederik, Stiftets Gouvernør, det øvrige Kongel. Huus, Byefogden, Søe- og Land=Krigskommissairen, Postmesteren og Baldirekteurerne, Kjøbmændene C. Albinus af det kristelige og Jacobsen af det mosaiske Troessamfund. De sidste fandt ingen Anledning til at fortryde det skjønne Exempel paa Tolerance, som de ved denne Leilighed gave, idet Alt under deres Direktion gik ordentligt og fornøiet til, og Festen endtes med samme Glæde og Fryd, som den begyndte. (De øvrige Efterretninger følge.)